

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 1/11**

**din 21 martie 2019**

Cu privire la modificarea deciziei

Consiliului raional nr. 3/5 din 09.06.2017

„Cu privire la aprobarea Regulamentului de susținere a elevilor

capabili de performanță din instituțiile de învățământ secundar,

ciclul I, II și extrașcolar al raionului Ștefan Vodă”

În scopul creării unor condiții optime de dezvoltare și manifestare a capacităților intelectuale, susținerii morale și materiale a elevilor capabili de performanțe din instituțiile de învățământ secundar, ciclu I, II și extrașcolar;

În temeiul art. 19, pct. 1, 2, 3, 4 din Codul Educației nr.152 din 17.07.2014, Programului ,,Copii capabili de performanță”, aprobat prin Hotărârea Guvernului Republicii Moldova nr.17 din 04.01.2006, Regulamentului cu privire la susținerea elevilor dotați, aprobat prin Hotărârea Guvernului nr. 1242 din 19 decembrie 2018 pentru modificarea Regulamentului cu privire la susținerea elevilor dotați;

În baza art. 43 alin (2) și art. 46 din Legea nr.436–XVI din 28 decembrie 2006 privind administrația publică locală, Consiliul raional Ștefan Vodă **DECIDE:**

1. Se modifică decizia Consiliului raional nr. 3/5 din 09.06.2017 „Cu privire la aprobarea Regulamentului de susținere a elevilor capabili de performanță din instituțiile de învățământ secundar, ciclul I,II și extrașcolar al raionului Ștefan Vodă:

- prin completarea capitolului III al Regulamentului cu punctul 13, care va avea următorul conținut, „Sportivii din raion, învingători ai competițiilor sportive la nivel internațional, mondial, olimpiade, (locurile I, II, III), vor beneficia de burse lunare în mărime de 1000 lei.

- prin completarea capitolului VII al Regulamentului ,,Premii și stimulări”, tabela cu următorul conținut:

|  |  |  |  |  |  |  |
| --- | --- | --- | --- | --- | --- | --- |
| **Nr. d/o** | **Activitatea**  | **Premiul I****Locul I** | **Premiul II****Locul II** | **Premiul III****Locul III** | **Premiul IV****Locul IV** | **Cine acordă premiul** |
| **1.** | Competițiiolimpice | 10000 lei | 8000 lei | 6000 lei | 4000 lei | Consiliul raional |
| **2.** | Competițiimondiale | 6000 lei | 5000 lei | 4000 lei | 3000 lei | Consiliul raional |
| **3.** | Competițiieuropene | 4000 lei | 3000 lei | 2000 lei | 1000 lei | Consiliul raional |

 2. Sursele financiare vor fi alocate din bugetul raional, sponsorizării și alte surse legale.

 3.Controlul executării prezentei deciziei se atribuie președintelui raionului.

 4. Prezenta decizie se aduce la cunoștință:

 Oficiul teritorial Căușeni al Cancelariei de Stat;

 Direcției generale educație;

 Direcției finanțe;

 Direcției cultură, tineret, sport și turism;

 Instituțiilor de învățământ din cadrul raionului

 Prin publicare pe pagina web și Monitorul Oficial al Consiliului raionala Ștefan Vodă.

**Președintele ședinței Vasile Buzu**

 *Contrasemnează*

**Secretarul Consiliul raional Ion Țurcan**